Nordjyllands Politi stoppede to mistænkelige personer, der kørte rundt med tomme diesel-tanke bag i bilen.

En politipatrulje i Hobro blev natten til tirsdag opmærksom på en hvid varebil, der kørte på Mariagervej i Skjellerup ved Hobro. Bilen blev rutinemæssigt stoppet, men det viste sig at være uheldigt for de to personer i bilen. I bilen var en mand og en kvinde på henholdsvis 24 og 33 år. Manden, der kørte bilen, havde intet kørekort, og værre endnu var det for den kvindelig passager, som viste sig at være eftersøgt af Politiet i Viborg. Betjentene fandt to tomme 1000 liters plasttanke i bilens varerum. Plasttankene lugtede mistænkeligt af diesel. Dog forklarede det unge par, at de blot var ude at køre en tur.